Sovesh/autoresearch-or huggingface dataset:
ବାଜିବଲୋ ସାହାନାଇ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜନ୍ମେଜୟ ଡୋଗ୍ରା । ଅଭିନେତା ତଥା ଜଣାଶୁଣା ନାଟ୍ୟକାର ଆଶୁତୋଷ ମହାପାତ୍ର ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ବିଶ୍ୱଙ୍କ ସହ ମିଶି ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ତାପସ ଦାସ ଓ ଅମୃତାଂଶୁ ପଟ୍ଟନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ, ଝିଲିକ୍ ଭଟ୍ଟାଚାର୍ଯ୍ୟ ଓ ସମ୍ବିତ ଆଚାର୍ଯ୍ୟ । ରାଇମୋହନ ପରିଡ଼ା, ପ୍ରତିଭା ପଣ୍ଡା, ଧରିତ୍ରୀ ଖଣ୍ଡୁଆଳ, ଆଶୁତୋଷ ମହାପାତ୍ର, ଜୟୀରାମ ସାମଲ, ଅଶ୍ରୁମୋଚନ ମହାନ୍ତି, ମନିଷା ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟିର ଶୀର୍ଷକ ଆଶୁତୋଷଙ୍କ ରଚିତ ପ୍ରଥମ ଯାତ୍ରା ନାଟକ ବାଜିବଲୋ ସାହାନାଇ ଶୀର୍ଷକରେ ହିଁ ନିର୍ମିତ ହୋଇଥିଲା, ଯାହାକି ଗୌରୀ ଗଣନାଟ୍ୟଦ୍ୱାରା ପ୍ରଦର୍ଶିତ ହୋଇଥିଲା । ୨୦୨୩ ମସିହାର ମାର୍ଚ୍ଚ ୩ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ଏହି କଥାଚିତ୍ରଟି ।

ଅଭିନୟ
 ଅମ୍ଳାନ ଦାସ
 ଝିଲିକ୍ ଭଟ୍ଟାଚାର୍ଯ୍ୟ
 ସମ୍ବିତ ଆଚାର୍ଯ୍ୟ
 ରାଇମୋହନ
 ପ୍ରତିଭା ପଣ୍ଡା
 ଧରିତ୍ରୀ ଖଣ୍ଡୁଆଳ
 ଆଶୁତୋଷ ମହାପାତ୍ର
 ଜୟୀରାମ ସାମଲ
 ଅଶ୍ରୁମୋଚନ ମହାନ୍ତି
 ମନିଷା ମିଶ୍ର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ତାପସ ଦାସ ଓ ଅମୃତାଂଶୁ ପଟ୍ଟନାୟକ । ଏହି କଥାଚିତ୍ରଟିରେ ହ୍ୟୁମାନ ସାଗର ଓ ବିଭୁ କିଶୋର ପ୍ରମୁଖ ଗୀତ ଗାଇଥିଲେ ।

ଗୀତ

ଆଧାର

ବାହାର ଆଧାର
 

୨୦୨୩ର ଓଡ଼ିଆ କଥାଚିତ୍ର‌
ନୀଳମଣି ମିଶ୍ର (୧୯୨୯ - ୧୯୯୭) ଜଣେ ଓଡ଼ିଆ ଲେଖକ ଓ ସଂଗ୍ରହ ତତ୍ତ୍ୱାବଧାୟକ ଥିଲେ । ସେ ଓଡ଼ିଆ ଭାଷାରେ ବିଭିନ୍ନ ପୁସ୍ତକ ରଚନା କରିବା ସହିତ କିଛି ପୁସ୍ତକ ଅନୁବାଦ କରିଥିଲେ । ସେ ଅମୃତଲାଲ ନାଗରଙ୍କ ରଚିତ ଉପନ୍ୟାସ 'ନାଚ୍ୟୋ ବହୁତ୍ ଗୋପାଲ୍'କୁ କେତେ ନାଚିବ ଗୋପାଳ ଭାବରେ ଓଡ଼ିଆରେ ଅନୁବାଦ କରିଥିଲେ, ଯାହା ପାଇଁ ତାଙ୍କୁ ୧୯୯୧ ମସିହାରେ କେନ୍ଦ୍ର ସାହିତ୍ୟ ଏକାଡେମୀ (ଅନୁବାଦ) ପୁରସ୍କାରରେ ସମ୍ମାନିତ କରାଯାଇଥିଲା ।

ସେ ପ୍ରବନ୍ଧ, ଉପନ୍ୟାସ, କବିତା ଓ ଜୀବନୀ ଆଦିକୁ ନେଇ ପୁସ୍ତକମାନ ରଚନା କରିଥିଲେ । ୧୯୭୨ ମସିହାରେ ଭୁବନେଶ୍ୱରରୁ ଓଡ଼ିଶା ସାହିତ୍ୟ ଏକାଡେମୀଦ୍ୱାରା ଓଡ଼ିଆ ପୋଇ ସାହିତ୍ୟ ନାମକ ତାଙ୍କର ଏକ ପୁସ୍ତକ ପ୍ରକାଶ ପାଇଥିଲା, ଯାହାକି ୧୫୬ ପୃଷ୍ଠା ବିଶିଷ୍ଟ ଥିଲା । କଟକର ଗ୍ରନ୍ଥମନ୍ଦିର ପ୍ରକାଶନ ସଂସ୍ଥାଦ୍ୱାରା ୧୯୭୬ ମସିହାରେ ତାଙ୍କ ରଚିତ ଭକ୍ତ ସାଲବେଗ ନାମକ ଏକ ଜୀବନୀ ପୁସ୍ତକର ପ୍ରକାଶ ପାଇଥିଲା ।

ରଚନାବଳୀ 
 ଓଡ଼ିଆ ରାମ ସାହିତ୍ୟ - ୧୯୫୮ (ପ୍ରବନ୍ଧ ପୁସ୍ତକ)
 ଓଡ଼ିଶାର ସଂସ୍କୃତ ଲେଖା ଓ ଲେଖକ - ୧୯୬୨ (ପ୍ରବନ୍ଧ ପୁସ୍ତକ)
 ଭକ୍ତକବି ସାଲବେଗ: ଜୀବନୀ ଓ ପଦ୍ୟାବଳୀ - ୧୯୭୬ (ଜୀବନୀ ପୁସ୍ତକ)
 ଦକ୍ଷଯଜ୍ଞ ଗୀତାଭିନୟ - ୧୯୭୮ (କବିତା ପୁସ୍ତକ)
 କବି ବନମାଳୀ ଦାସ - ୧୯୮୦ (ଜୀବନୀ ପୁସ୍ତକ)
 କବି ଜଗନ୍ନାଥ ପାଣି - ୧୯୮୨ (ଜୀବନି ପୁସ୍ତକ)
 ଗୋ ମାହାତ୍ମ୍ୟ - ୧୯୮୪ (ପ୍ରବନ୍ଧ ସଂକଳନ)
 ଛଇଳୀ ରାଧା - ୧୯୮୬ (ଉପନ୍ୟାସ)
 କବିସମ୍ରାଟ ଉପେନ୍ଦ୍ର ଭଞ୍ଜ - ୧୯୯୪ (ଜୀବନୀ ପୁସ୍ତକ)
 ଜ୍ୱର ଚକିତ୍ସା - ୧୯୯୮ (ସାଧାରଣ ଜ୍ଞାନ ପୁସ୍ତକ)

ଅନୁବାଦ 
 କେତେ ନାଚିତ ଗୋପାଳ (ମୂଳ ହିନ୍ଦୀ - ନାଚ୍ୟୋ ବହୁତ୍ ଗୋପାଲ୍) - ୧୯୯୧

ସମ୍ମାନ ଓ ପୁରସ୍କାର 
 କେନ୍ଦ୍ର ସାହିତ୍ୟ ଏକାଡ଼େମୀ ଅନୁବାଦ ପୁରସ୍କାର - ୧୯୯୧

ଆଧାର 

ଓଡ଼ିଆ ଲେଖକ
ଓଡ଼ିଆ ଅନୁବାଦକ
କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
୧୯୨୯ ଜନ୍ମ
୧୯୯୭ ମୃତ୍ୟୁ
୫୩୦ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୫୩୦
ବଟ ତିଆରି ବର୍ଷ ଲେଖା
ହିଳମୋଚା ଏକ ଲତା ଜାତୀୟ ଉଦ୍ଭିଦ। ସନ୍ତସନ୍ତିଆ ଜାଗାରେ ମାଡେ। ଏହାର ପତ୍ରକୁ ଲୋକେ ଶାଗ କରି ଖାଇଥାନ୍ତି। ଭାରତରେ ସବୁସ୍ଥାନରେ ଏହା ଦେଖିବାକୁ ମିଳେ।

ବିବିଧ ଭାରତୀୟ ପ୍ରାଦେଶିକ ନାମ

ଶାସ୍ତ୍ରୋକ୍ତ ଗୁଣ 
ତିକ୍ତ ରସ, ଶୀତଳ, ସ୍ମାରକ, ଦୃଷ୍ଟିଶକ୍ତି ବର୍ଦ୍ଧକ, ମସ୍ତିସ୍କ ସ୍ନିଗ୍ଧତା କାରକ। ମାତ୍ରା ଅର୍ଦ୍ଧତୋଳାରୁ ଏକତୋଳା।

ବ୍ୟବହାର 
ଏହାର ପତ୍ରକୁ ମୁଖ୍ୟତଃ ଔଷଧିରୂପେ ବ୍ୟବହାର କରାଯାଏ। ଏହା ବାତ, ପିତ୍ତ, ବାୟୁ, କଣ୍ଡୁ, କ୍ଷତ, ଦୃଷ୍ଟିଶକ୍ତି ହୀନତା, କଫଦୋଷ, ବ୍ରଣ, କୁଷ୍ଠ, କୃମି, ଶୋଥ ଓ ମସ୍ତକ ରୋଗ ଆଦିରେ ଏହାର ପତ୍ରର ରସକୁ ମହୁ ସହିତ ବ୍ୟବହାର କଲେ ଲାଭ ମିଳେ। ଚର୍ମରୋଗରେ ଏହାର ରସରେ ଗୋଲମରିଚ ଗୁଣ୍ଡ ମିଶାଇ ସେବନ କରାଯାଏ। ପାଣ୍ଡୁ, ଶୋଥ କାମଳ ଆଦିରେ ଏହି ରସକୁ ଗୋମୂତ୍ର ଓ ଗୋଲମରିଚ ଗୁଣ୍ଡ ସହିତ ପ୍ରୟୋଗ କରାଯାଏ। ଅନ୍ତ୍ର ବିକାର ପାଇଁ ଏହାକୁ ଲହୁଣୀ ସହିତ ସେବନ କରାଯାଏ। ଏହାର ଶୁଦ୍ଧ ରସ ପ୍ରତ୍ୟହ ସେବନ କଲେ ପିତ୍ତବିକାର ନାଶ ହୁଏ।

ଏହାର ସାତ ଆଠଟି ପତ୍ର ପିଲାଙ୍କ ଗାଧୁଆପାଣିରେ ପକାଇଲେ ପିଲାଏ ନୀରୋଗ ରହନ୍ତି ଓ ସେମାନଙ୍କ ଦୃଷ୍ଟିଦୋଷ ନିବାରିତ ହୁଏ ବୋଲି ମାନ୍ୟତା ରହିଛି।

ବାହାର ଆଧାର 
 ବନୌଷଧି ବିଜ୍ଞାନ. କୃଷ୍ଣବ୍ରହ୍ମା ଶତପଥି. ଧର୍ମଗ୍ରନ୍ଥ ଷ୍ଟୋର, ଅଲିଶା ବଜାର, କଟକ
 chestofbooks.com: Enhydra Heloncha, Dc. Syn. Hingtsha Repens, Roxb. Sans

ଜୀବଜଗତ
ଉଦ୍ଭିଦ ଜଗତ
ଓଡ଼ିଶାରାଜ୍ୟ ଜୈବ ବିବିଧତା କ୍ଷେତ୍ରରେ ସମୃଦ୍ଧ । ଓଡ଼ିଶାରେ ୮୬ ପ୍ରଜାତିର ସ୍ତନ୍ୟପାୟୀ ପ୍ରାଣୀ, ୪୭୩ ପ୍ରକାର ପକ୍ଷୀ, ୧୧୦ ପ୍ରକାର ସରୀସୃପ, ୧୯ ପ୍ରକାର ଉଭୟଚର ଓ ୨୭୨୦ ପ୍ରକାର ଉଦ୍ଭିଦ ଦେଖାଯାଆନ୍ତି । ଏଠାରେ ୧୪ଟି ଅଭୟାରଣ୍ୟ ଓ ୨ଟି ଜାତୀୟ ଉଦ୍ୟାନ ରହିଛି ।

ଜାତୀୟ ଉଦ୍ୟାନ 
 ଭିତରକନିକା ଜାତୀୟ ଉଦ୍ୟାନ
 ଶିମିଳିପାଳ ଜାତୀୟ ଉଦ୍ୟାନ

ଅଭୟାରଣ୍ୟ 

ଓଡ଼ିଶାରେ ଅବସ୍ଥିତ ବିଭିନ୍ନ ଅଭୟାରଣ୍ୟ ଗୁଡ଼ିକ ହେଲା:
 ବଡ଼ରମା ବନ୍ୟଜନ୍ତୁ ଅଭୟାରଣ୍ୟ (ଉଷାକୋଠି ଅଭୟାରଣ୍ୟ)  
 କଲରାପାଟ
 କୁଲଡିହା ବନ୍ୟଜନ୍ତୁ ସଂରକ୍ଷଣାଳୟ
 କୋଟଗଡ଼
 ଚନ୍ଦକା ହାତୀ ଅଭୟାରଣ୍ୟ
 ଚିଲିକା
 ଟିକରପଡ଼ା
 ନନ୍ଦନକାନନ ଜୀବ ଉଦ୍ୟାନ
 ବାଲୁଖଣ୍ଡ
 ଭିତରକନିକା
 ସାତକୋଶିଆ
 ସୁନାବେଡ଼ା
 ଗହୀରମଥା ସାମୁଦ୍ରିକ ଅଭୟାରଣ୍ୟ
 ହଦଗଡ଼
 ଲଖାରି ବନ୍ୟଜନ୍ତୁ ସଂରକ୍ଷଣାଳୟ

ଆଧାର

ଅଧିକ ତଥ୍ୟ 
 Centre for Environmental Studies (CES), Odisha 
 Wildlife Orissa
 Location of Odisha wildlife areas 
 Odisha Wildlife and Sanctuaries 

ଜୀବଜଗତ
ବଣ୍ୟଜନ୍ତୁ
ଜୀବ ବିଜ୍ଞାନ
ଜଙ୍ଗଲ ବିଜ୍ଞାନ
ପ୍ରାଣୀ ବିଜ୍ଞାନ
ଓଡ଼ିଶାର ଭୂଗୋଳ
ଅଶ୍ୱିନୀ କୁମାର ଘୋଷ (୧୮୯୨-୧୯୬୨) ଜଣେ ନାଟ୍ୟକାର ଓ ଗୀତିକାର ଥିଲେ ।

ଜୀବନୀ
ଅଶ୍ୱିନୀ ୧୮୯୨ ମସିହାରେ ଅକ୍ଷୟ କୁମାର ଘୋଷ ଓ ସୁନ୍ଦରମଣିଦେବୀଙ୍କ ଜ୍ୟେଷ୍ଠ ପୁତ୍ର ଭାବେ କଟକରେ ଜନ୍ମଗ୍ରହଣ କରିଥିଲେ ।ଗୌରୀଶଙ୍କର ରାୟ ତାଙ୍କର ଅଜା (ମା'ଙ୍କର ବାପା) ଅଟନ୍ତି । କାର୍ତ୍ତିକ କୁମାର ଘୋଷ ତାଙ୍କର ସାନ ଭାଇ ଅଟନ୍ତି । ସେ ରେଭେନ୍ସା ମହାବିଦ୍ୟାଳୟରୁ ଏଫ.ଏ. ଶ୍ରେଣୀରେ ଉତ୍ତୀର୍ଣ୍ଣ ହେବାପରେ କଲିକତାର ବିଦ୍ୟାସାଗର ମହାବିଦ୍ୟାଳୟରେ ଉଚ୍ଚଶିକ୍ଷା ଲାଭ କରିଥିଲେ । ୧୯୧୫ ମସିହାରେ ସେ ନିଜର ପ୍ରଥମ ନାଟାକ 'ଭୀଷ୍ମ' ରଚନା କରିଥିଲେ ।

ଅବଦାନ
ଅଶ୍ୱିନୀ ପ୍ରାୟ ଏକଚାଳିଶଟି ନାଟକ ରଚନା କରିଛନ୍ତି । ମୁଖ୍ୟତ ୫ ପୌରାଣିକ ଓ କିମ୍ବଦନ୍ତୀଭିଭିକ ନାଟକ ରଚନା କରିଛନ୍ତି । ସେ ଜଣେ ଔପନ୍ୟାସିକ ମଧ୍ୟ । ଉଭୟ ଉପନ୍ୟାସ ଓ ନାଟ୍ୟ ରଚନା କ୍ଷେତ୍ରରେ ନୂତନ ଶୈଳୀ ପ୍ରବର୍ଭନ ପାଇଁ ଅଶ୍ୱିନୀ କୁମାର ଘୋଷ ଓଡ଼ିଆ ସାହିତ୍ୟରେ ଚିହ୍ନା ପଡନ୍ତି । ତୃତୀୟ ଓଡ଼ିଆ ଚଳଚ୍ଚିତ୍ର ‘ଶ୍ରୀ ଜଗନ୍ନାଥ' (୧୯୫୦) ସହିତ କାହାଣୀକାର ଓ ଗୀତିକାର ଭାବରେ ଅଶ୍ୱିନୀ କୁମାର ଘୋଷ ସଂପୃକ୍ତ ଥିଲେ । ପରେ ‘ଶ୍ରୀ ଲୋକନାଥ’( ୧୯୬୦) ଚଳଚ୍ଚିତ୍ରର କାହାଣୀକାର ମଧ୍ୟ ଥିଲେ । ଅଶ୍ୱିନୀ କୁମାର ଘୋଷଙ୍କ ଗୀତରେ ଓଡ଼ିଆ ‘ ଲୋକରୀତି’, ‘କାବ୍ୟରୀତି’ରେ ପରିବର୍ତ୍ତିତ ହେବାର ଆଭାସ ରହିଛି । ଚଳଚ୍ଚିତ୍ର ଗୀତ ରଚନାରେ ସଞ୍ଚାରଣଶୀଳ ଧ୍ୱନି ଓ ଯମଜ ଶବ୍ଦ ପ୍ରୟୋଗକୁ ସେ ଅଧିକ ଗୁରୁତ୍ୱ ଦିଅନ୍ତି । ‘ ଅଭିଯାନ ପଯୋଥ ଯହିଁ ଘଟେ ପରମାଦ, ଜାଣିବୁ ରହିଛି ତହିଁ ପରମ ସମ୍ପଦ, ଦେଖରେ ପରଖି ବାରେ ଲଗାଇ ଲୟ, ନାହିଁ ଭୟ, ହବ ଜୟ’, ‘ଶ୍ରୀ ଜଗନ୍ନାଥ' ଚଳଚ୍ଚିତ୍ର ଗୀତର ଏହି ଉଦ୍ଧୃତିରେ ସଞ୍ଚାରଣଶୀଳ ଧ୍ୱନି ଓ ଶବ୍ଦ ଚାତୁର୍ଯ୍ୟ ଅଧିକ ଗୁରୁତ୍ୱପୂର୍ଣ୍ଣ । ଅବଶ୍ୟ ଅଶ୍ୱିନୀ କୁମାର ଘୋଷ ଏହି ଗୀତ ବ୍ୟତୀତ ଓଡ଼ିଆ ଚଳଚ୍ଚିତ୍ର ପାଇଁ ଆଉ ଗୀତ ରଚନା କରିନାହାନ୍ତି ।

ଆଧାର

୧୮୯୨ ଜନ୍ମ
୧୯୬୨ ମୃତ୍ୟୁ
ଓଡ଼ିଆ କଥାଚିତ୍ର ଗୀତିକାର
କଟକ ଜିଲ୍ଲାର ଲୋକ
ଧନଞ୍ଜୟ ମହାନ୍ତି (୬ ଜୁନ ୧୯୧୫ - ୧୪ ଫେବୃଆରୀ ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଉରକେଲା ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଧନଞ୍ଜୟ ମହାନ୍ତି ୧୯୧୫ ମସିହାର ଜୁନ ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭାଗିରଥୀ ମହାନ୍ତି ଓ ପତ୍ନୀଙ୍କ ନାମ ସରସ୍ୱତୀ ମହାନ୍ତି ।

ରାଜନୈତିକ ଜୀବନ 
ଧନଞ୍ଜୟ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

ମୃତ୍ୟ 
ଧନଞ୍ଜୟ ୧୯୯୧ ମସିହାର ଫେବୃଆରୀ ୧୪ ତାରିଖରେ ୭୫ ବର୍ଷ ବୟସରେ ମୃତ୍ୟବରଣ କରିଥିଲେ ।

ଆଧାର 

୧୯୧୫ ଜନ୍ମ
୧୯୯୧ ମୃତ୍ୟୁ
ଓଡ଼ିଆ ଲୋକ
ସୁନ୍ଦରଗଡ଼ ଜିଲ୍ଲାର ଲୋକ
୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଅପ୍ରେଲ ମାସ ଜୁଲିଆନ ଓ ଗ୍ରେଗୋରିଆନ କ୍ୟାଲେଣ୍ଡରରେ ବର୍ଷର ଚତୁର୍ଥ ମାସ । ଲାଟିନ୍‌ ଶବ୍ଦ ଏପ୍ରିଲିସ୍‌ରୁ ଅପ୍ରେଲ ମାସର ନାମକରଣ କରାଯାଇଛି ।

ପାଳିତ ଦିବସ 
 ଉତ୍କଳ ଦିବସ  (ଅପ୍ରେଲ ୧ )
 ବିଶ୍ୱ ସ୍ୱାସ୍ଥ୍ୟ ଦିବସ (ଅପ୍ରେଲ ୭)
 ଜାତୀୟ ସୁରକ୍ଷିତ ମାତୃତ୍ୱ ଦିବସ (ଏପ୍ରିଲ ୧୧)

ଜୟନ୍ତୀ
ଏହି ମାସରେ ଜନ୍ମଗ୍ରହଣ କରିଥିବା କେତେଜଣ ଜଣାଶୁଣା ଓଡ଼ିଆ ଲୋକ ହେଲେ:
 ବୈଜ୍ଞାନିକ ପ୍ରାଣକୃଷ୍ଣ ପରିଜା (ଜ: ୧ ଅପ୍ରେଲ ୧୮୯୧)
 କବିଶେଖର ଚିନ୍ତାମଣି ମହାନ୍ତି (ଜନ୍ମ: ୩ ଅପ୍ରେଲ୧୮୬୭)
 ଗିରିଧର ଗମାଙ୍ଗ (ଜନ୍ମ: ୮ ଅପ୍ରେଲ ୧୯୪୩)
 ପଦ୍ମଶ୍ରୀ ସୁଦର୍ଶନ ପଟ୍ଟନାୟକ (୧୫ ଅପ୍ରେଲ ୧୯୭୭)
 ଗୋପୀନାଥ ମହାନ୍ତି (ଜନ୍ମ: ୨୦ ଅପ୍ରେଲ ୧୯୧୪)
 କବି ବାଞ୍ଛାନିଧି ମହାନ୍ତି (ଜନ୍ମ: ୨୦ ଅପ୍ରେଲ ୧୮୯୭)
 କୃଷ୍ଣଚନ୍ଦ୍ର ଗଜପତି ନାରାୟଣ ଦେବ (ଜନ୍ମ: ୨୬ ଅପ୍ରେଲ ୧୮୯୨)
 ମଧୁସୂଦନ ଦାସ (ଜନ୍ମ: ୨୮ ଅପ୍ରେଲ ୧୮୪୮)

ଅନ୍ୟାନ୍ୟ
 ରବି ଶଙ୍କର (ସୀତାର ବାଦକ ଓ ସଙ୍ଗୀତଜ୍ଞ) ( ୭ ଅପ୍ରେଲ  ୧୯୨୦)
 ଚାର୍ଲି ଚାପଲିନ୍ (ଅଭିନେତା)  (୧୬ ଅପ୍ରେଲ ୧୮୮୯)
 ଲିଓନାର୍ଡୋ ଦା ଭିନ୍‌ସି (୧୫ ଅପ୍ରେଲ ୧୪୫୨)
 ଯୋଶେଫ୍ ପୁଲିତଜ଼େର୍ (ପୁଲିତଜ଼େର୍  ପୁରସ୍କାର  ପ୍ରତିଷ୍ଠାତା) (୧୦ ଅପ୍ରେଲ୧୮୪୭) 
 ୱିଲଭର ରାଇଟ୍(ରାଇଟ୍ ଭ୍ରାତୃଦ୍ୱୟ)(୧୬ ଅପ୍ରେଲ  ୧୮୬୭)
 ସଚିନ ତେନ୍ଦୁଲକର (୨୪ ଅପ୍ରେଲ ୧୯୭୩)
 ଆନ୍ଦ୍ରେ ଆଗାସୀ (ଟେନିସ୍ ଖେଳାଳୀ) (୨୯ ଅପ୍ରେଲ ୧୯୭୦)
 ମାରିଆ ସରପୋଭା (ଟେନିସ୍ ଖେଳାଳୀ) (୧୯ଅପ୍ରେଲ୧୯୮୭)

ଶ୍ରାଦ୍ଧ 
ଏହି ମାସରେ ମୃତ୍ୟୁବରଣ କରିଥିବା କେତେଜଣ ଜଣାଶୁଣା ଓଡ଼ିଆ ଲୋକ ହେଲେ:
 ପଦ୍ମ ବିଭୂଷଣ କେଳୁଚରଣ ମହାପାତ୍ର (ଦେହାନ୍ତ: ୭ ଅପ୍ରେଲ ୨୦୦୪)
 ବିଜୁ ପଟ୍ଟନାୟକ (ଦେହାନ୍ତ: ୧୭ ଅପ୍ରେଲ ୧୯୯୭)
 କବି ବାଞ୍ଛାନିଧି ମହାନ୍ତି (ଦେହାନ୍ତ: ୧୯ ଅପ୍ରେଲ ୧୯୩୮)
 କବିବର ରାଧାନାଥ ରାୟ (ଦେହାନ୍ତ: ୨୭ ଅପ୍ରେଲ ୧୯୦୮)
 ଜାତୀୟ କବି ବୀରକିଶୋର ଦାସ (ଦେହାନ୍ତ: ୨୮ ଅପ୍ରେଲ ୧୯୭୩)

ଆଧାର

ବାହାର ଲିଙ୍କ 

ମାସ
୧୪୦୧ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୪୦୧
ବଟ ତିଆରି ବର୍ଷ ଲେଖା
ବେସେଟ ଡିଜିଜ ବା ବିଡି (ଇଂରାଜୀରେ Behçet's disease orBD) ଏକ ରୋଗ ଯେଉଁଥିରେ ଦେହର ବିଭିନ୍ନ ସ୍ଥାନରେ ପ୍ରଦାହ ସୃଷ୍ଟି ହୁଏ । ଏହାର ଲକ୍ଷଣ:- ପାଟି ଘାଆ (mouth sores), ଯୋନାଙ୍ଗ ଘାଆ, ଚକ୍ଷୁର ବିଭିନ୍ନ ଅଂଶର ପ୍ରଦାହ ଓ ଆର୍ଥ୍ରାଇଟିସ ।  ଏହି ଘାଆ କିଛି ଦିନ ମଧ୍ୟରେ ଭଲ ହୋଇଯାଏ । ଅସାଧାରଣ ଭାବରେ ମେରୁଦଣ୍ଡ ଓ ମସ୍ତିଷ୍କ ପ୍ରଦାହ, ଜମାଟ ରକ୍ତ (blood clots), ଆନିଉରିଜ୍ମ (aneurysm) ଓ ଅନ୍ଧତ୍ୱ ଆଦି ଦେଖାଯାଇପାରେ । ଅନ୍ୟ କେତେକ ଲକ୍ଷଣ ଦେଖାଯାଏ ଓ ସ୍ୱୟଂ ଭଲହୋଇଯାଏ । 

 
ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ଜେନେଟିକ (genetic) ସମ୍ପର୍କ ଥିବା ସମ୍ଭାବନା ଅଛି । ବେସେଟ ଡିଜିଜ ଏକ ଛୁଆଁ (contagious) ରୋଗ ନୁହେଁ । ଏକ ବର୍ଷରେ ୩ ଥର ପାଟି ଘାଆ ଓ ନିମ୍ନରେ ପ୍ରଦତ୍ତ ଯେ କୌଣସି ଦୁଇଟି ଲକ୍ଷଣ ଥିଲେ ଏହି ରୋଗ ନିର୍ଣ୍ଣୟ କରାଯାଏ; ଯୌନାଙ୍ଗ ଘାଅ, ଚକ୍ଷୁ ପ୍ରଦାହ, ଚର୍ମ ଘାଆ ଓ ଯୁକ୍ତାତ୍ମକ ପାଥର୍ଜି ଟେଷ୍ଟ (skin prick test) ।

ଏହି ରୋଗ ଆରୋଗ୍ୟ ହୁଏନାହିଁ । କର୍ଟିକୋସ୍ଟିରଏଡ (corticosteroids) ଭଳି ଇମ୍ମୁନୋସପ୍ରେସିଭ ଔଷଧ (immunosuppressive medication) ଓ ପରିବର୍ତ୍ତିତ ଜୀବନ‌ଚର୍ଯ୍ୟା ସାହାଯ୍ୟରେ ଏହାର ଚିକିତ୍ସା କରାଯାଏ । ଲିଡୋକେନ (Lidocaine) ଦେଇ ପାଟି 
ଧୋଇଲେ ଯନ୍ତ୍ରଣା କମ୍ ହୋଇପାରେ । କଲଚିସିନ (Colchicine) ଦେଲେ ରୋଗର ପୁନଃପୌନିକ ଆକ୍ରମଣର ସଂଖ୍ୟା କମିଯାଏ । ସମୟକ୍ରମେ ଏହି ରୋଗ ଉପସମ ହେବା ଅନେକ କ୍ଷେତ୍ରରେ ଦେଖାଯାଏ । 
 

ଯୁକ୍ତରାଷ୍ଟ୍ର ଆମେରିକା ଓ ୟୁରୋପରେ ଏହା କ୍ୱଚିତ ଦେଖାଯାଏ କିନ୍ତୁ ମଧ୍ୟପ୍ରାଚ୍ୟ (Middle East) ଓ ଏସିଆରେ ଅଧିକ ଦେଖାଯାଏ । ତୁର୍କୀରେ (Turkey) ପ୍ରତି ୧,୦୦୦ ଲୋକରେ ୨ ଜଣ ଏହି ରୋଗରେ ଆକ୍ରାନ୍ତ ହୁଅନ୍ତି । ୨୦ରୁ ୪୦ ବର୍ଷ ବୟସ ମଧ୍ୟରେ ଏହି ରୋଗ ଆକ୍ରମଣ କରେ । ସନ ୧୯୩୭ରେ ତୁର୍କୀ ଚର୍ମ ବିଶେଷଜ୍ଞ ହୁଲୁସି ବେସେଟ Hulusi Behçet ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରିଥିଲେ ।

ଆଧାର

Further reading

External links 

 
 Questions and answers about Behçet's disease - US National Institute of Arthritis and Musculoskeletal and Skin Diseases

ଚିକିତ୍ସା ବିଜ୍ଞାନ
ଲିଚେନ ସ୍କ୍ଲେରୋସସ ( Lichen sclerosus/ LS ) ଏକ ଦୀର୍ଘକାଳୀନ ଚର୍ମ ପ୍ରଦାହ ରୋଗ ଯାହା ମୁଖ୍ୟତଃ ଯୌନାଙ୍ଗକୁ ପ୍ରଭାବିତ କରିଥାଏ । ଏହା ଅନିୟମିତ ଛୋଟ ଛୋତ ଚେପା ଫୁଲା ଭଳି ଆରମ୍ଭ ହେବାକୁ ଲାଗେ ଯାହା ଚକଚକିଆ, ସାମାନ୍ୟ କୁଞ୍ଚିତ, ଫିକା-ଧଳା ରଙ୍ଗର ଦାଗ ଥାଏ ଯାହା ଚାରିପାଖରେ ଚମ ବାଇଗଣୀ ରଙ୍ଗର ହୋଇଥାଏ । ଏଥିରେ ବ‌ହୁତ ଗଲୁ କରେ ଏବଂ କୁଣ୍ଡେଇବାଦ୍ୱାରା ଛୋଟ କଟାଦାଗ  ସହିତ ଶୁଖା ଘାଆ ଦାଗ ଦେଖାଯାଏ ଓ ଚର୍ମ ପତଳା ହୋଇପାରେ ।  ଯୌନାଙ୍ଗରେ ଛୋଟ ରକ୍ତନଳୀ ଦେଖାଯାଇପାରେ । ଲିଙ୍ଗର ରଙ୍ଗ କମିଯାଏ ।  ଏହା କ୍ୱଚିତ୍ ଅନ୍ୟ ସ୍ଥାନରେ ଘଟିଥାଏ, ଯଦିଓ ଉପର ପିଠି କିମ୍ବା ସ୍ତନରେ ହୋଇପାରେ । ବେଳେବେଳେ କୌଣସି ଲକ୍ଷଣ ଦେଖାଯାଏ ନାହିଁ । ଏହା ପରିସ୍ରା କଲାବେଳେ କଷ୍ଟ ହୋଇପାରେ, ଯୋନୀ ସ୍ରାବ,ମଳ ତ୍ୟାଗ କରିବାକୁ ଅନିଚ୍ଛା, ଯୌନ ସମ୍ବନ୍ଧୀୟ ସମସ୍ୟା ଏବଂ ଚର୍ମ କର୍କଟ ରୋଗର ଆଶଙ୍କା ରହିପାରେ ।

ଏହାର କାରଣ ଜଣା ପଡିନାହିଁ।  ସଂକ୍ରମଣ, ଆଘାତ ଏବଂ ଯୌନାଙ୍ଗର ଆର୍ଦ୍ର ହେବାର ପ୍ରବୃତ୍ତି ଯୋଗୁ ଏହା ସମ୍ଭବତଃ ସୃଷ୍ଟି ହୋଇଥାଏ ।  ଅସ୍ଥି ମଜ୍ଜା ପ୍ରତିରୋପଣ ଯୋଗୁ ଏହା ଟ୍ରିଗର ହୋଇପାରେ । ଟ୍ରାନ୍ସଜେଣ୍ଡର ଲୋକଙ୍କ କ୍ଷେତ୍ରରେ ଏହା ଅସ୍ତ୍ରୋପଚାର ସ୍ଥାନରେ ହୋଇପାରେ । 

ଶାରୀରିକ ପରୀକ୍ଷାଦ୍ୱାରା ରୋଗ ନିର୍ଣ୍ଣୟ କରାଯାଏ ।  ଚର୍ମ ବାୟୋପ୍ସିରେ ଏହା ନିଶ୍ଚିତ ହୋଇପାରିବ, ଯେଉଁଥିରେ ଡର୍ମାଲ୍ କୋଲାଜେନ୍ ଏବଂ ପତଳା ଏପିଡର୍ମିସ୍ ଦେଖାଏ ।  ଗୁଟ୍ଟେଟ୍ ମୋର୍ଫିଆ, ଲାଇଚେନ ପ୍ଲାନସ୍ ଏବଂ ଲାଇଚେନ ସିମ୍ପାଲେକ୍ସ କ୍ରୋନିକସ୍ ରୋଗ ପରି ଅନେକ ସମୟରେ ଏହି ରୋଗ ଦେଖାଯାଏ । ଚିକିତ୍ସାରେ ଶକ୍ତିଶାଳୀ ଟପିକାଲ୍ ଷ୍ଟେରଏଡ୍ ଦିଆଯାଏ । ବିଶେଷକରି ପିଲାମାନଙ୍କଠାରେ ବେଳେବେଳେ,  ଅଧିକ ଚିକିତ୍ସା ନକଲେ ମଧ୍ୟ ଏହା ଭଲ ହୋଇଯାଏ ।

ଲିଚେନ ସ୍କ୍ଲେରୋସସ ପ୍ରାୟ ୧.୭% ବୟସ୍କ ମହିଳାଙ୍କୁ ପ୍ରଭାବିତ କରିଥାଏ । ଏହା ସାଧାରଣତ ଯୌବନାବସ୍ଥା ପୂର୍ବରୁ ଏବଂ ମେନୋପଜ ପରେ ହୋଇଥାଏ । ପୁରୁଷମାନଙ୍କ କ୍ଷେତ୍ରରେ ଏହା ଯେ କୌଣସି ବୟସରେ ହୋଇପାରେ । ଆଫ୍ରିକୀୟ ଆମେରିକୀୟମାନେ କମ୍ ପ୍ରଭାବି ତ ହୁଅନ୍ତି।  ଏକ ତୃତୀୟାଂଶ ମହିଳାଙ୍କର ଅନ୍ୟ ଏକ ଅଟୋମ୍ୟୁମ୍ୟୁନ ରୋଗ ଥାଏ ।  ୧୭% ଲୋକଙ୍କର ସୋରିୟାସିସ୍ ଥାଏ ।  ଲିଚେନ ସ୍କ୍ଲେରୋସସ୍ ଏଟ ଆଟ୍ରୋଫିକସ୍ ରୋଗ ପ୍ରଥମେ ୧୮୮୭ ମସିହାରେ ଡକ୍ଟର ହାଲୋପୋଙ୍କଦ୍ୱାରା ବର୍ଣ୍ଣନା କରାଯାଇଥିଲା ।

ଆଧାର 

ଚିକିତ୍ସା ବିଜ୍ଞାନ
ଏହି ପୃଷ୍ଠାରେ କିଛି ଓଡ଼ିଆ ମସଲା ଏବଂ ତାହାର ଇଂରାଜୀ ପ୍ରତିଶବ୍ଦ ରଖାଯାଇଛି ।

ଅଦା  - Ginger
ଚାରୁ ମଞ୍ଜି -Chironji
ଆମ୍ବ ଅଦା   - Mango ginger
ସୋରିଷ  - Mustard
ପୋସ୍ତୋ  - Poppy seeds
ପାନମଧୂରୀ  - Fennel
ଜିରା  - Cumin
ଲଙ୍କା  - Chilli
ମେଥୀ  - fenugreek
କଳାଜିରା  - Nigella
ଖଜୁରି  -Dates
ବାଦାମ - Almonds
ଧନିଆ  - Coriander
ଧନିଆ ପତ୍ର- Coriander leaves
ତେଜ ପତ୍ର - Bay leaf
ଡାଲ୍‌ଚିନି - Cinnamon
ଅଳେଇଚ - Cardamon
ଲବଙ୍ଗ Labanga - Cloves
ହିଙ୍ଗୁ - Asafoetida
ଶୁଣ୍ଠି- Dry Ginger
ଜାଇ ଫଳ - Nutmeg
ଜାଇତ୍ରି- Mace
ଜୁଆଣୀ- Carom (Ajwain)
ହଲଦi - Turmeric
କଳା ମରିଚ - Peppercorns
ରାଶି Rasi - Sesame
ଜୁଆଣି - Carom seeds
ଆମ୍ବୁଲ   - Dry Mango slices ( prepared by salting and sun-drying raw mangoes )
ନଡିଆ କୋରୋ  - Shredded Coconut
ରସୁଣ  - Garlic
ତେନ୍ତୁଳୀ  - Tamarind
ଳୁଣ - Salt
ଭୁର୍‌ସୁଙ୍ଗା ପତ୍ର - curry leaves
କର୍ପୁର  - Camphor
ଚିନା ବାଦାମ୍‌  - Peanuts
କୁଙ୍କୁମ ଫୁଲ - Saffron

ବାହାର ଲିଙ୍କ
 http://www.whatiscalled.com/spice-names-in-oriya/
 http://learnoriya.blogspot.in/2012/04/kinds-of-spices-in-oriya.html
 http://authenticoriyafood-oriyarasoi.blogspot.in/2011/06/oriya-to-english-translations-of.html

ମସଲା
ସରୋଜିନୀ ହେମ୍ବ୍ରମ (୧ ଅକ୍ଟୋବର ୧୯୫୯) ଓଡ଼ିଶା ରାଜ୍ୟର ଜଣେ ଭାରତୀୟ ରାଜନୀତିଜ୍ଞ । ସେ ବିଜୁ ଜନତା ଦଳର ସଦସ୍ୟ । ସେ ୨୦୦୯ରେ ଓଡ଼ିଶା ବିଧାନ ସଭାକୁ ବାଙ୍ଗିରୀପୋଷୀ ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ ଓ ହସ୍ତତନ୍ତ ବିଭାଗର ମନ୍ତ୍ରୀ ହୋଇଥିଲେ । ୨୦୧୪ରେ ରାଦ୍ୟସଭାକୁ ନିର୍ବାଚିତ ହୋଇଥିଲେ ।

ଆଦ୍ୟ ଜୀବନ
ସେ ସ୍ନାତକୋତ୍ତର ଶିକ୍ଷା ଲାଭ କରିଛନ୍ତି ।
ପ୍ରଥମେ କେ ଏନ୍ ଜି ଉଚ୍ଚ ବିଦ୍ୟାଳୟ, ବାରିପଦାରୁ ଶିକ୍ଷା ଗ୍ରହଣ ପରେ, ଉତ୍କଳ ସଙ୍ଗୀତ ମହାବିଦ୍ୟାଳୟରୁ ସ୍ନାତ୍ତକୋତ୍ତର ଲାଭ କରିଥିଲେ ।

ରାଜନୈତିକ ଜୀବନ
 ୨୦୦୯-୧୪ ଓଡ଼ିଶା ବିଧାନ ସଭାର ସଦସ୍ୟ ଥିଲେ ।
 ୨୦୧୦ରେ ଆଦିବାସୀ ଉପଦେଷ୍ଟା କାଉନସିଲର ସଦସ୍ୟ ଏବଂ ମହିଳା ଓ ଶିଶୁ ବିକାଶ ବିଭାଗ, ପରିବେଶ ଓ ପ୍ରଦୂଷଣ ବିଭାଗର ଗୃହ କମିଟିରେ ଥିଲେ । Amenities of members, ରାଜ୍ୟସ୍ତରୀୟ ଉଚ୍ଚ ଦୁର୍ନୀତି ନିରୋଧି କମିଟି, ସ୍ୱାସ୍ଥ୍ୟ ୨୦୧୧ ଷ୍ଟାଣ୍ଡିଂ କମିଟି, ଓଡ଼ିଶା ସରକାରଙ୍କ ପଞ୍ଚାୟତିରାଜ ବିଭାଗର ଚୟନ କମିଟିର ସଦସ୍ୟ ଥିଲେ ।
 ୨୦୧୨-୧୪, ରାଜ୍ୟ ସରକାରଙ୍କ ହସ୍ତତନ୍ତ ବିଭାଗରେ ସ୍ୱାଧୀନ ମନ୍ତ୍ରୀ ଥିଲେ ।
 ଅପ୍ରେଲ ୨୦୧୪ରେ ରାଜ୍ୟସଭାକୁ ନିର୍ବାଚିତ ହୋଇଥିଲେ ।
 ସେପ୍ଟେମ୍ବର ୨୦୧୪ରେ ସାମାଜିକ ନ୍ୟାୟ ଓ ସଶକ୍ତିକରଣ କମିଟିର ସଦସ୍ୟ ଥିଲେ ।
 ମଇ ୨୦୧୫ଠାରୁ ଆଦିବାସୀ ଓ ହରିଜନ କଲ୍ୟାଣ କମିଟିର ସଦସ୍ୟ ଅଛନ୍ତି ।

ଆଧାର

ବାହ୍ୟ ଆଧାର
Sarojini Hembram Rajya Sabha Profile

୧୯୫୯ ଜନ୍ମ
ଜୀବିତ ବ୍ୟକ୍ତି
ବିଜୁ ଜନତା ଦଳ ରାଜନେତା
ଓଡ଼ିଶାର ରାଜ୍ୟସଭା ସଦସ୍ୟ
ଓଡ଼ିଶା ବିଧାନ ସଭା ସଦସ୍ୟ
ମୟୂୂରଭଞ୍ଜ ଜିଲ୍ଲାର ଲୋକ
ଓଡ଼ିଆ ମହିଳା ରାଜନୀତିଜ୍ଞ
ଏକବିଂଶ ଶତାବ୍ଦୀର ଭାରତୀୟ ମହିଳା ରାଜନୀତିଜ୍ଞ
ଏକବିଂଶ ଶତାବ୍ଦୀର ଭାରତୀୟ ରାଜନୀତିଜ୍ଞ
ରାଜ୍ୟସଭାର ମହିଳା ସଦସ୍ୟ
ଅଇଁଠୁ ସାହୁ‌ (୨୪ ଅପ୍ରେଲ ୧୯୨୪ - ୨୮ ନଭେମ୍ବର ୨୦୧୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର ଏବଂ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭, ୧୯୬୧, ୧୯୬୭, ୧୯୭୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସଇଁତଳା ଓ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ, ୪ର୍ଥ, ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୭ ଭାରତୀୟ ସାଧାରଣ ନିର୍ବାଚନରେ ସେ ବଲାଙ୍ଗୀର ଲୋକ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଲୋକ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଅଇଁଠୁ ସାହୁ‌ ୧୯୨୪ ମସିହାର ଅପ୍ରେଲ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭଗବାନ ସାହୁ ଓ ପତ୍ନୀଙ୍କ ନାମ ପୌର୍ଣ୍ଣମାସୀ ଦେବୀ ।

ରାଜନୈତିକ ଜୀବନ 
ଅଇଁଠୁ ସାହୁ‌ ଓଡ଼ିଶା ରାଜନୀତିରେ ପ୍ରଥମେ ଜନତା ପାର୍ଟିରେ ଓ ପରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଥିଲେ ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ସେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରୁ ୧୯୭୨ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

ବିଧାନ ସଭା ସଭ୍ୟ ବିବରଣୀ

ମୃତ୍ୟୁ 
ଅଇଁଠୁ ସାହୁ ୨୦୧୩ ମସିହାର ନଭେମ୍ବର ୨୮ ତାରିଖରେ ୮୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।

ଆଧାର 

୧୯୨୪ ଜନ୍ମ
୨୦୧୩ ମୃତ୍ୟୁ
ଓଡ଼ିଆ ଲୋକ
ବଲାଙ୍ଗୀର ଜିଲ୍ଲାର ଲୋକ
୨ୟ ଓଡ଼ିଶା ବିଧାନ ସଭାର ସଭ୍ୟ
୩ୟ ଓଡ଼ିଶା ବିଧାନ ସଭାର ସଭ୍ୟ
୪ର୍ଥ ଓଡ଼ିଶା ବିଧାନ ସଭାର ସଭ୍ୟ
୫ମ ଓଡ଼ିଶା ବିଧାନ ସଭାର ସଭ୍ୟ
୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
୬ଷ୍ଠ ଲୋକ ସଭା ସଭ୍ୟ
କ୍ରୀଷ୍ଣାଭବିନୀ ଦାସ (୧୮୬୨-୧୯୧୯) ଜଣେ ବଙ୍ଗାଳୀ ଲେଖକ ଏବଂ ନାରୀବାଦୀ ଥିଲେ ।

ପ୍ରାରମ୍ଭ ଜୀବନ
କ୍ରୀଷ୍ଣାଭାବିନୀ ୧୮୬୨ ମସିହାରେ ବ୍ରିଟିଶ ରାଜ୍ୟର ବଙ୍ଗଳା ପ୍ରେସିଡେନ୍ସି, ମୁର୍ସିଦାବାଦରେ ଜନ୍ମଗ୍ରହଣ କରିଥିଲେ । ସେ ନିଜ ଘରୁ ହିଁ ଶିକ୍ଷିତ ହୋଇଥିଲେ ।ସେ ନଅ ବର୍ଷ ବୟସରେ ଦେବେନ୍ଦ୍ରନାଥ ଦାସଙ୍କୁ ବିବାହ କରିଥିଲେ । ତାଙ୍କ ସ୍ୱାମୀ ୧୮୭୬ ମସିହାରେ ଭାରତୀୟ ସିଭିଲ ସର୍ଭିସ ପରୀକ୍ଷା ପାଇଁ ଇଂଲଣ୍ଡ ଯାଇଥିଲେ ।  କିନ୍ତୁ ସେ ସଫଳ ହୋଇନଥିଲେ । ଏହା ପରେ ସେ କେମ୍ବ୍ରିଜ୍ ବିଶ୍ୱବିଦ୍ୟାଳୟକୁ ଯାଇ ଗଣିତ ଅଧ୍ୟୟନ କରିଥିଲେ । ପରେ ୧୮୮୨ ମସିହାରେ ସେ ନିଜ ପତ୍ନୀଙ୍କ ନିକଟକୁ କୋଲକାତା ଫେରିଆସିଥିଲେ । ଯେତେବେଳେ କ୍ରୀଷ୍ଣାଭାବିନୀ ୧୮ ବର୍ଷ ବୟସ ହୋଇଥିଲେ, ସେମାନେ ଛଅ ମାସ ପରେ ଏକାଠି ଇଂଲଣ୍ଡ ଚାଲିଗଲେ ।

ବୃତ୍ତି
କ୍ରୀଷ୍ଣାଭବିନୀ ବ୍ରିଟିଶ ସଂସ୍କୃତି ଓ ଲୋକମାନଙ୍କୁ ପସନ୍ଦ କରୁଥିଲେ ଏବଂ ଏହାଦ୍ୱାରା ବହୁତ ପ୍ରଭାବିତ ହୋଇଥିଲେ । ବ୍ରିଟେନରେ ମହିଳାମାନେ ଉପଭୋଗ କରୁଥିବା ସ୍ଥିତିକୁ ନେଇ ସେ ପ୍ରକୃତରେ ପ୍ରଭାବିତ ହୋଇଥିଲେ । ୧୯୮୫ ମସିହାରେ ସେ ଇଂଲଣ୍ଡରେ ଥିବା ତାଙ୍କ ଅନୁଭୂତି ବିଷୟରେ ଏକ ପୁସ୍ତକ "ଇଂଲଣ୍ଡ ବଙ୍ଗ ମହିଳା" (ଇଂଲଣ୍ଡର ଜଣେ ବଙ୍ଗୀୟ ମହିଳା) ପ୍ରକାଶ କରିଥିଲେ । ସେ ଜଣେ ମହିଳା ଲେଖିଥିବା ପୁସ୍ତକକୁ ନେଇ ସାମାଜିକ ଦୃଷ୍ଟିକୋଣରୁ ଚିନ୍ତିତ ଥିଲେ ତେଣୁ ସେ ଅଜ୍ଞାତ ଭାବରେ ପ୍ରକାଶ କରିଥିଲେ । ଏହି ପୁସ୍ତକରେ ସେ ବଙ୍ଗଳା ସମାଜରେ ମହିଳାଙ୍କ ସ୍ଥିତିକୁ ସମାଲୋଚନା କରିଥିଲେ ଏବଂ ବ୍ରିଟିଶ ସୋସାଇଟିରେ ସେମାନଙ୍କର ସ୍ଥିତିକୁ ପ୍ରଶଂସା କରିଥିଲେ । ସେ ବ୍ରିଟିଶ ମହିଳାମାନଙ୍କଦ୍ୱାରା ଉପଭୋଗ କରୁଥିବା ସ୍ୱାଧୀନତା, ସେମାନଙ୍କର ଶିକ୍ଷା ଏବଂ ରୋଜଗାରର ସୁଯୋଗ ବିଷୟରେ ଲେଖିଥିଲେ । ବ୍ରିଟେନରେ ନିମ୍ନ ବର୍ଗର ଚିକିତ୍ସାକୁ ସେ ସମାଲୋଚନା କରିଥିଲେ ଏବଂ ସେ ଯାହା ଦେଖୁଥିଲେ ତାହା ହେଉଛି ଅର୍ଥ ଏବଂ ସ୍ୱାର୍ଥ ପ୍ରତି ବ୍ରିଟିଶ ସମାଜର ଅବସାନ । ସେ ବଙ୍ଗୀୟ ପାଠକମାନଙ୍କ ପାଇଁ ମହିଳା ଅଧିକାର ଏବଂ ନାରୀବାଦର ସଂକଳ୍ପ ମଧ୍ୟ ଉପସ୍ଥାପନ କରିଥିଲେ । ପରେ  ସେ ୧୮୮୯ ମସିହାରେ କଲିକତା ଫେରିଥିଲେ । ସେ ମହିଳାମନଙ୍କ ଅଧିକାର ଏବଂ ମହିଳାମାନଙ୍କ ଶିକ୍ଷାର ଆବଶ୍ୟକତା ବିଷୟରେ ଲେଖିବାକୁ ଲାଗିଲେ । ସେ ଭାରତୀ, ପ୍ରଭାସୀ ଏବଂ ସାଧନା ପତ୍ରିକାରେ ଲେଖିଥିଲେ । ସେ ବିଧବାମାନଙ୍କ ପାଇଁ ଏକ ମହିଳା ଆଶ୍ରୟ ଗୃହ ନିର୍ମାଣ କରିଥିଲେ ।

ଜୀବନି
ନିଜର ଜ୍ଞାନପ୍ରାପ୍ତ ଧାରଣା ସତ୍ତ୍ୱେ କ୍ରୀଷ୍ଣାଭବିନୀ ନିଜ ଦୃଷ୍ଟିକୋଣକୁ ଦେଖିବାକୁ ଯାଇ ନିଜ ଚାରିପାଖରେ ଅନ୍ୟମାନଙ୍କୁ ପାଇବାରେ ଅସୁବିଧାର ସମ୍ମୁଖୀନ ହୋଇଥିଲେ ଏବଂ ସେ ନିଜର ଦଶ ବର୍ଷର ଝିଅକୁ ବିବାହରୁ ରକ୍ଷା କରିବାରେ ଅସମର୍ଥ ହୋଇଥିଲେ । କିଛି ସମୟ ପରେ ନିଜ ସ୍ୱାମୀ ଏବଂ ଝିଅ ଉଭୟ କିଛି ଦିନ ମଧ୍ୟରେ ମୃତ୍ୟୁ ବରଣ କରିଥିଲେ । ୧୯୨୨ ମସିହାର ଭାରତୀ ପତ୍ରିକାରେ ଦର୍ଶାଯାଇଛି ଯେ, ସେ କିପରି ନିଜ ସ୍ୱାମୀଙ୍କ ମୃତ୍ୟୁରେ ପାଶ୍ଚାତ୍ୟ ପୋଷାକ ପିନ୍ଧିବା ଛାଡିଦେଲେ, ସାଧୁ ବିଧବାଙ୍କ ସାରୀ ପିନ୍ଧିବାକୁ ଲାଗିଲେ ଏବଂ ସାଧାରଣ ହିନ୍ଦୁ ବିଧବାଙ୍କର ସମସ୍ତ ଆଭିମୁଖ୍ୟ ଏବଂ ଆତ୍ମ-ଅବନତି ଉପରେ ନଜର ରଖିବାକୁ ଲାଗିଲେ ।

ମୃତ୍ୟୁ
୧୯୧୯ ମସିହାରେ କ୍ରୀଷ୍ଣାଭବିନୀଙ୍କ ମୃତ୍ୟୁ ହୋଇଥିଲା ।

ଆଧାର

୧୮୬୨ ଜନ୍ମ
୧୯୧୯ ମୃତ୍ୟୁ
ବଙ୍ଗାଳୀ
ପଶ୍ଚିମବଙ୍ଗର ସହର
ଶହୀଦ ମିନାର ( Shôhid Minar; English: Martyrs' Monument), formerly known as the Ochterlony Monument (),ଭାରତୀୟ ରାଜ୍ୟ ପଶ୍ଚିମ ବଙ୍ଗର କଲିକତାଠାରେ ଅବସ୍ଥିତ ଏକ ପ୍ରାଚୀନ ମିନାର । ଏହାକୁ 1828 ମସିହାରେ ବ୍ରିଟିଶମାନଙ୍କ ପୂର୍ବ ଭାରତ କମ୍ପାନୀର କମାଣ୍ଡର ମଯର ଜଣେେରାଲ ସାର ଡାଭିଡ ଅଚେଟର୍ଲୋନୀଙ୍କ ସ୍ମାରକୀ ଭାବେ ନିର୍ମାଣ କରାଯାଇଥିଲା । 1804ରେ ତାଙ୍କଦ୍ୱାରା ମରାଠା ସୈନ୍ୟ ମାନଙ୍କ ଉପରେ ବିଜୟ ପାଇଁ ଓ ଗୁରଖା ମାନଙ୍କ ଉପରେ କମ୍ପାନୀର ବିଜୟ ପାଇଁ ଏହା ସ୍ମୃତି ହିସାବରେ ନିର୍ମିତ ହେଇଥିଲା । ଏହା ସର୍ବସାଧାରଣଙ୍କ ଅର୍ଥରେ ଜେ.ପି.ପାର୍କରଙ୍କ ନକ୍ସା ଅନୁସାରେ ନିର୍ମିତ ହେଇଥିଲା । 

ସ୍ୱାଧୀନତା ପରେ 1969 ଅଗଷ୍ଟ ମାସରେ ତତ୍କାଳୀନ ସରକାରଙ୍କଦ୍ୱାରା  ପୁନଃ ନାମକରଣ କରାଯାଇ ଏହାକୁ ଭାରତୀୟ ସ୍ୱାଧୀନତା ସଂଗ୍ରାମରେ ପ୍ରାଣବଳି ଦେଇଥିବା ବ୍ୟକ୍ତି ମାନଙ୍କ ସମ୍ମାନରେ "ଶହୀଦ ମିନାର " ଭାବରେ ଲିପିବଦ୍ଧ ହେଲା । ଏହି ଅଞ୍ଚଳର ମଧ୍ୟ ଉନ୍ନୟନ କରି ତାହାକୁ ପର୍ଯ୍ୟଟକ ସ୍ଥଳୀ କରାଗଲା । ମିନାର ଉପରକୁ ମଧ୍ୟ ଯିବାକୁ ଅନୁମତି ଦିଆଗଲା ।

Features 

ପ୍ରସିଦ୍ଧ ଲେଖକ ମାର୍କ ଟ୍ୱେଇନ ଶହୀଦ ମିନାରକୁ ଏକ " ଆକାଶଚୁମ୍ବୀ ସ୍ଥାମ୍ଭ " ଭାବରେ ବର୍ଣ୍ଣନା କରିଥିଲେ । ଏହି ମିନାର 157 ଫୁଟ ଉତ୍ଛ ଏବଂ ଏହା କେନ୍ଦ୍ର କଲିକତାର ଏସପ୍ଲାନେଡଠାରେ କଲିକତା ମଇଦାନ ସାମନାରେ ରହିଛି । ଏହାର ମୂଳଦୁଆ ଇଜିପଟ ର ପ୍ରାଚୀନ ନିର୍ମାଣ ଶୈଳୀରେ ରହିଛି । ମଧ୍ୟ ଭାଗ ସିରିୟା ସ୍ଥାପତ୍ୟ କଳା ଓ ଉର୍ଦ୍ଧ ଭାଗ ତୁର୍କୀର ସ୍ଥାପତ୍ୟ ଶୈଳୀରେ ଗମ୍ବୁଜପରି ରହିଛି  ।ଏହାର ଗୋଳାକୃତ ସୋପାନରେ 223 ଟି ସୋପାନ ରହିଛି । ଭୂତଳ ସମତଳରୁ ସମୁଦାୟ 218 ଟି ସୋପାନ ରହିଛି ।

ଶହୀଦ ମିନାର ମଇଦାନ 
 ମିନାର ସନ୍ନିକଟର ବିରାଟ ପଡିଆକୁ ଶହୀଦ ମିନାର ମଇଦାନ କୁହା ଯାଏ । ଏଠାରେ ବହୁ  ପୁରାତନ କାଳରୁ ରାଜନୈତିକ ସଭା ଓ ଯାତ୍ରା ମାନ ହାଉଥିଲା ।ଏକ ଏଇତିହାସିକ ସଭାରେ ରବୀନ୍ଦ୍ର4ଅନାଥ ଠାକୁର ସଭାପତିତ୍ୱ କରିଥିଲେ । 1931 ମସିହାର ସେହି ସଭାରେ ବ୍ରିଟିଶମାନେ ଜଣେ ଯୁବକଙ୍କୁ ହାଜଳିଠାରେ ହତ୍ୟା କରିବା ଘଟନାର ନିନ୍ଦା କରାଯାଇଥିଲା । ଶହୀଦ ମିନାର ନିକଟରେ କଲିକତାର କେନ୍ଦ5ଋଯ ବସ ଟର୍ମିନସ ରହିଛି । .

ଜନସାଧାରଣଙ୍କ  ବ୍ୟବହାର 
1997ପରେ ମିନାର ଉପରକୁ ଚଢିବାକୁ ହେଲେ ପୋଲିସ ବିଭାଗର ଅନୁମତି ଦରକାର । ଲାବଗ ଥାନାରେ ପରିଚୟ ପାତ୍ର ସହ ଆବେଦନ କାଲେ ଅନୁମତି ମିଳିଥାଏ । ମିନାର ଉପରୁ କଲିକତା ସହରର ଦୃଶ୍ୟ ସମ୍ପୂର୍ଣ୍ଣ ଭାବରେ ଦେଖାଯାଏ । .

ଗ୍ୟାଲେରି 
<center class="">

</right>

ଆଧାର
ପଖାଳ ଦିବସ, ପଖାଳର ପ୍ରଚାର ପ୍ରସାର କରିବା ପାଇଁ ପ୍ରତିବର୍ଷ ମାର୍ଚ୍ଚ ମାସ ୨୦ ତାରିଖରେରେ ଅଣଆନୁଷ୍ଠାନିକ ଭାବେ ଓଡ଼ିଆମାନେ ପାଳନ କରିଥାନ୍ତି ।

ପଖାଳ 

ସାଧାରଣତଃ ପଖାଳ ଗରମ ଭାତରେ ପାଣି ମିଶାଇ କେଇ ଘଣ୍ଟାରୁ ଆରମ୍ଭ କରି ରାତିଏ ଯାଏ ରଖାଯାଇଥାଏ । ଅଧିକ ସମୟ ରହୁଥିବା ପଖାଳରେ କିଣ୍ୱନ ପ୍ରକ୍ରିୟା ଯୋଗୁ ଏହା ଆମ୍ବିଳା ଲାଗିଥାଏ । ପଖାଳର ଭାତ ଓ ତୋରାଣି ପାଣି ଉଭୟ ଖିଆଯାଇଥାଏ । ପଖାଳ ଭିନ୍ନ ଭିନ୍ନ ନାମରେ ପଶ୍ଚିମବଙ୍ଗ, ବିହାର,  ଝାଡ଼ଖଣ୍ଡ ଓ ପଡ଼ୋଶୀ ଦେଶ ବଙ୍ଗଳାଦେଶରେ ଖିଆଯାଇଥାଏ । ଏହାକୁ ବଙ୍ଗଳାରେ "ପନ୍ତ ଭାତ" ଓ ଭୋଜପୁରୀରେ "ମାରା ଭାତ" ଓ ମାଲାୟାଲାମରେ "ବଲ୍ଲୁ ଚୋରୁ" ବୋଲି କୁହାଯାଏ ।

ଆରମ୍ଭ
ଆନୁଷ୍ଠାନିକ ଭାବେ ପାଳନ ହେଉନଥିବାରୁ ଏହାର ଉତ୍ପତ୍ତି ବିଷୟରେ ବିଶେଷ ତଥ୍ୟ ଉପଲବ୍ଧ ନାହିଁ ।
୨୦୧୧ ମସିହାରୁ କିଛି ଓଡ଼ିଆ ଓ ଅଣଓଡ଼ିଆ ଖାଦ୍ୟ ପ୍ରେମୀଙ୍କ ଉତ୍ସାହରୁ ଏହି ଦିବସ ପାଳନର ପରିକଳ୍ପନା ହୋଇଥିଲା । ୨୦୧୫ମସିହାରେ ପ୍ରଥମ କରି ପଖାଳ ଦିବସ ପାଇଁ ଟୁଇଟର ଟ୍ରେଣ୍ଡ ଆରମ୍ଭ ହୋଇଥିଲା । ବର୍ତ୍ତମାନ ବିଶ୍ୱର କୋଣ ଅନୁକୋଣରେ ଏହି ଦିବସକୁ ପାଳନ କରିବାକୁ ଅନେକ ଓଡ଼ିଆ ଆଗେଇ ଆସିଲେଣି । ଭୁବନେଶ୍ୱରର ତାରକା ହୋଟେଲମାନେ ମଧ୍ୟ ଚାହିଦାକୁ ଦେଖି ନିଜ ସୂଚୀରେ ସାମିଲ କରିଛନ୍ତି । 
୨୧ ମାର୍ଚ୍ଚର ଦିନ ଓ ରାତିର ଅବଧି ସମାନ ୧୨ ଘଣ୍ଟା । ଏହି ଦିନଠୁ ଦିନର ଅବଧି ବୃଦ୍ଧି ପାଏ । ଏହା ସହ ରୌଦ୍ରତାପ ବୃଦ୍ଧି ଘଟିଥାଏ । ତାପରୁ ରକ୍ଷା ପାଇବା ପାଇଁ ଓଡ଼ିଆମାନେ ପଖାଳ ଓ ତୋରାଣିକୁ ଆଦର କରିଥାନ୍ତି । ତେଣୁ ୨୧ ମାର୍ଚ୍ଚମାନେ ଖରାଦିନ ଆରମ୍ଭ ପୂର୍ବ ଦିନ ମାର୍ଚ୍ଚ ୨୦କୁ ପଖାଳ ଦିବସ ଭାବେ ପାଳନ ହେଉଛି । 

ଏହି ଦିନ ପାଞ୍ଜିରେ ଶୀତଳା ଅଷ୍ଟମୀ ପଡ଼ୁଥିବାରୁ ଉତ୍ତର ଭାରତରେ ପାରମ୍ପରିକ ଭାବେ ମାରୁଆଡ଼ିମାନେ ଶୀତଳା ଦେବୀଙ୍କୁ ପୂଜା କରିଥାନ୍ତି । ଏହି ପୂଜାରେ ପୂର୍ବଦିନରୁ ପ୍ରସ୍ତୁତ ହୋଇଥିବା ଖାଦ୍ୟ ଦ୍ରବ୍ୟ ଯାହା ପରଦିନକୁ ଶୀତଳ ଖାଦ୍ୟ ନାମରେ ଅଭିହିତ କରାଯାଏ, ଦେବୀଙ୍କୁ ଭୋଗ ଲଗାଇବା ସହ ପ୍ରସାଦ ଭାବେ ଖାଇବାର ବିଧି ଅଛି ।
ଏହି ଶୀତଳ ଖାଦ୍ୟ ପଦାର୍ଥ ମଧ୍ୟରେ ପଖାଳ ଅନ୍ୟତମ ।

ପାଳନ ପ୍ରଣାଳୀ
ଏହି ଦିବସକୁ ସଭିଏଁ ପଖାଳ ଖାଇ ପାଳନ କରିଥାନ୍ତି । ଅଧୁନା ଏହି ଦିବସ ଓଡ଼ିଶାର କେତେକ ଭୋଜନାଳୟମାନଙ୍କରେ ପଖାଳ ପରଷି କରାଯାଏ । ଅନେକ ସ୍ଥାନରେ ପଖାଳ ଖାଇବା ସହ ଫଟୋ ଉଠାଇବା ଏବଂ ସୋସିଆଲ ମିଡ଼ିଆରେ ଅପଲୋଡ଼ କରିବାର ପ୍ରତିଯୋଗିତାମାନ ଆୟୋଜନ କରାଯାଇଥାଏ ।

ଆଧାର

ଅଧିକ ପଠନ
 ପଖାଳ

ଓଡ଼ିଶାରେ ପାଳିତ ଦିବସ
ବୃକ୍‌କ ଡିସପ୍ଲାସିଆ, ମଲ୍ଟିସିଷ୍ଟିକ ଡିସପ୍ଲାଷ୍ଟିକ ବୃକ୍‌କ (MCDK ) ଭାବରେ ମଧ୍ୟ ଜଣାଶୁଣା, ରୋଗରେ  ବୃକ୍‌କ ଅଭ୍ୟନ୍ତରରେ ପ୍ରାରମ୍ଭିକ ବିକାସ ସମୟରେ ଗୋଟିଏ କିମ୍ବା ଉଭୟ ବୃକ୍‌କର ଆଭ୍ୟନ୍ତରୀଣ ଗଠନ ସଠିକ୍ ଭାବରେ ଗଠିତ ହୁଏ ନାହିଁ । ଗୋଟିଏ ବୃକ୍‌କ ପ୍ରଭାବିତ ହୋଇଥିଲେ ଅନେକ ସମୟରେ କୌଣସି ଲକ୍ଷଣ ଦେଖାଯାଏ ନାହିଁ,ଓ କେତେକ କ୍ଷେତ୍ରରେ ବୃକ୍‌କ ଆକାର ବୃଦ୍ଧି ପାଇଲେ ଯନ୍ତ୍ରଣା ହୁଏ । ରୋଗ ଜଟିଳତା ହେଲେ ହାଇଡ୍ରୋନେଫ୍ରୋସିସ୍, ଉଚ୍ଚ ରକ୍ତଚାପ, ମୂତ୍ରାଙ୍ଗ ସଂକ୍ରମଣ (UTI) କିମ୍ବା ବୃକ୍‌କ ବିଫଳତା ଅନ୍ତର୍ଭୁକ୍ତ ହୋଇପାରେ। । ଯଦି ଉଭୟ ବୃକ୍‌କ ଗୁରୁତର ଭାବରେ ପ୍ରଭାବିତ ହୋଇଥିଲେ ଶିଶୁଟି ଜନ୍ମ ସମୟରେ ମରିଯାଇପାରେ ।

ଏହାର କାରଣ ମଧ୍ୟରେ ଅନେକ ଜେନେଟିକ୍ ପରିବର୍ତ୍ତନ ଏବଂ ଗର୍ଭାବସ୍ଥାରେ କେତେକ ଔଷଧ ସଂସ୍ପର୍ଶରେ ଆସିପାରିଥାଏ । ଅନ୍ତର୍ନିହିତ ପ୍ରଣାଳୀରେ ବୃକ୍‌କ ମଧ୍ୟରେ ଥିବା ଟ୍ୟୁବଲ୍ ମାଧ୍ୟମରେ ପରିସ୍ରା ପ୍ରବାହିତ ହେବାରେ ଅସମର୍ଥ ହୁଏ ଯାହାଦ୍ୱାରା ସିଷ୍ଟ ଗଠିତ ହୋଇଯାଏ । ଜନ୍ମ ପୂର୍ବରୁ କିମ୍ବା ପରେ ଅଲଟ୍ରାସାଉଣ୍ଡଦ୍ୱାରା ରୋଗ ନିର୍ଣ୍ଣୟ କରାଯାଏ। ।

ଯଦି କେବଳ ଗୋଟିଏ ବୃକ୍‌କ ପ୍ରଭାବିତ ହୁଏ ଏବଂ କୌଣସି ଲକ୍ଷଣ ଉପସ୍ଥିତ ନଥାଏ, ତେବେ ସମ୍ଭାବ୍ୟ ଜଟିଳତା ଖୋଜିବା ପାଇଁ ଆବଶ୍ୟକ ହୁଏ । ଉଭୟ ବୃକ୍‌କ ପ୍ରଭାବିତ ହୋଇଥିଲେ ଡାଏଲିସିସ କିମ୍ବା ବୃକ୍‌କପ୍ରତିରୋପଣ ଆବଶ୍ୟକ ହୁଏ । କେତେକ କ୍ଷେତ୍ରରେ ପ୍ରଭାବିତ ବୃକ୍‌କର ଆକାର ସଙ୍କୁଚିତ ହୋଇଯାଇପାରେ । ୪,୦୦୦ ନବଜାତ ଶିଶୁଙ୍କ ମଧ୍ୟରୁ ବୃକ୍‌କ ଡିସପ୍ଲାସିଆ ଜଣକୁ ପ୍ରଭାବିତ କରିଥାଏ । ଏହି ରୋଗ ବିଷୟ ପ୍ରଥମେ ୧୮୩୬ ମସିହାରେ ବର୍ଣ୍ଣନା କରାଯାଇଥିଲା ।

ଆଧାର 

ଚିକିତ୍ସା ବିଜ୍ଞାନ
ସରୋଜକାନ୍ତ କାନୁନଗୋ (ମୃତ୍ୟୁ: ୪ ମାର୍ଚ୍ଚ ୧୯୮୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ପ୍ରଜା ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସରୋଜକାନ୍ତ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ପରିବାର ଓ ଶିକ୍ଷା 
ସରୋଜକାନ୍ତ କାନୁନଗୋଙ୍କ ବାପାଙ୍କ ନାମ ରାଧାକାନ୍ତ କାନୁନଗୋ ଏବଂ ପତ୍ନୀଙ୍କ ନାମ ଶାନ୍ତି କାନୁନଗୋ । ସରୋଜକାନ୍ତଙ୍କର ଶିକ୍ଷାଗ ଯୋଗ୍ୟତା କଳାରେ ଇଣ୍ଟରମିଡିଏଟ୍ ଥିଲା ।

ରାଜନୈତିକ ଜୀବନ 
ସରୋଜକାନ୍ତ କାନୁନଗୋ ଓଡ଼ିଶା ରାଜନୀତିରେ ପ୍ରଜା ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

ମୃତ୍ୟୁ 
ସରୋଜକାନ୍ତ କାନୁନଗୋ ୧୯୮୮ ମସିହାର ମାର୍ଚ୍ଚ ମାସ ୪ ତାରିଖରେ ମୃତ୍ୟୁବରଣ କରିଥିଲେ । ୭ ମାର୍ଚ୍ଚ ୧୯୮୮ରେ ତାଙ୍କ ପାଇଁ ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।

ଆଧାର 

୧୯୧୫ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
କେନ୍ଦ୍ରାପଡ଼ା ଜିଲ୍ଲାର ଲୋକ
୪ର୍ଥ ଓଡ଼ିଶା ବିଧାନ ସଭାର ସଭ୍ୟ